Entroido de Viana do Bolo

[miniatura|[Boteiro do Entroido de Viana do Bolo.]]
O **Entroido de Viana do Bolo** é unha celebración de orixe popular que se fai en Viana do Bolo durante o ciclo do entroido é a maior festa do concello. Nel, os vianeses transforman completamente a vila. As rúas énchense de moitas máscaras acompañadas polo estrondo de bombos e das aixadas.

## Días máis importantes do Entroido 
* **Xoves de compadres:** Este día marca o inicio do Entroido, empezan as fariñadas e só poden botar fariña os homes ás mulleres. Pola noite hai unha gran folionada e a cea de > onde todos os grupos de amigos homes se xuntan. Tamén se coloca o Lardeiro ao carón do Pilón da Praza Maior.
* **Xoves de comadres:** tres días antes do Domingo Gordo son as mulleres as únicas que poden botar fariña aos homes. Tamén hai a cea de > e unha gran folionada. A Lardeira colócase ao carón do Lardeiro.
***Sábado de Entroido:** na tarde e noite anterior ao gran Domingo Gordo, a Praza Maior énchese de folións, charangas e disfraces ata altas horas da madrugada. Hai unha gran fariñada.
* **Domingo Gordo:** un pasarrúas a cargo da banda de gaitas do Concello de Viana do Bolo lémbralle dende ben cedo aos vianeses e convidados que comeza o día grande do Entroido. Celébrase ao mediodia o gran desfile de carrozas, comparsas e folións. Mentres tanto miles de persoas aplauden e desfrutan do desfile. O seguinte é un gran xantar para todos os membros das vilas que participaron no desfile. Este xantar faise no polideportivo. O prato estrela é a androlla. Pola tarde, e ata a noite, soan polas rúas os folións.
* **Entroido dos nenos:** o luns despois do gran Domingo Gordo é un día reservado para os cativos e cativas, que saen polas rúas de Viana tocando o seu propio folión. Rematarán na Praza Maior cunha gran chocolatada.
* **Martes de Entroido**: nas primeiras horas do día, hai gaiteiros e charangas que anuncian o día de festa. Pola tarde na Praza Maior e polas rúas de Viana, hai unha gran >. A praza énchese de tractores cheos de fariña. Ás doce da noite prodúcede o intre máis especial do Entroido, a > que é o que dá fin aos folións que non soarán máis ata o ano seguinte. Por último, comeza a verbena e o concurso de disfraces, que reparte premios económicos.
* **Mércores de cinsa**: celébrase o Enterro da Sardiña que é acompañada por unha comitiva vestida con veos negros ata chegar ao Cabo da Vila onde todos os participantes cean xuntos as sardiñas asadas, o viño e as torradas.

## O folión 
* Bombos e aixadas (ou nalgúns casos serras e potas), poñen o son aos diferentes folións do concello que percorren as rúas. Co seu ritmo marcan o paso do desfile, espantan meigas e meigallos e dan a benvida á troula.

## Personaxes típicos 
[miniatura|Lardeiro, neste caso do [O Tameirón, A Gudiña‎ |Tameirón, no concello da Gudiña.]]
* **A mula e o maragato:** A mula está feita de teas onde van metidos debaixo dúas persoas que son as que a conducen polas rúas da vila mentres que é o "maragato" o que guía a mula. O maragato leva unha careta feita de madeira cunha gran boca e uns grandes ollos.
* **A comparsa:** formada por músicos que tocan xeralmente percusión, metal  e gaitas, dirixidos polo director, acompañados por dous boteiros e dous personaxes chamados "Pallaso" e "  Señorita" (xeralmente é un home quen se disfraza de señorita).
* **Os Lardeiros (a comadre e o comprade):** son dous bonecos feitos de palla e roupa roubada dos señores e señoras da vila, o xoves de compadres as mulleres son as que visten o lardeiro e o xoves de comadres o contrario.
* **O Boteiro**: pódese dicir que é o personaxe máis importante, particular e singular do Entroido actual. É a figura que acompaña os folións durante todos os días de Entroido, mentres soan os folións eles fan soar as esquilas que levan na cintura. O boteiro leva unha gran pantalla feita de papel de seda e unha careta de madeira cunha cara moi peculiar. Pode pesar ata 20&nbsp;kg. Tamén levan unha camisa feita con moita cantidade de cintas de distintas cores, as esquilas suxeitas nun cinto de coiro, o pantalón con tea dunha única cor e rematado con flocos de cores, unhas medias dende o nocello ata o xeonllo (estas pezas axustan o pantalón á perna), unhas botas de cor negra e unha monca que axuda ao boteiro nos seus chimpos, que tamén utiliza para abrir camiño ao desfile do folión.

## Galería 

Ficheiro:Entroido de Viana do Bolo 2018 - 08.jpg
Ficheiro:Entroido de Viana do Bolo 2018 - 04.jpg
Ficheiro:Entroido de Viana do Bolo 2018 - 13.jpg
Ficheiro:Entroido de Viana do Bolo 2018 - 17.jpg
Ficheiro:Entroido de Viana do Bolo 2018 - 02.jpg

## Notas